Vinter-OL 1932

Vinter-OL 1932 var de 3. olympiske vinterleker og ble arrangert fra 4. til 15. februar 1932 i Lake Placid i USA. For første og eneste gang ble samtlige distanser i hurtigløp på skøyter arrangert med kvartettstarter og fellesstarter. Norge, Sverige, Finland og Japan skrev et protestbrev og flere europeiske skøyteløpere var sterkt kritiske til denne arrangementsformen, blant annet Clas Thunberg fra Finland som nektet å delta fordi han mente dette favoriserte løperne fra USA. Norske kommentarer gikk ut på at skøyteløpene utviklet seg til en parodi. Snømangel gjorde at man sto i fare for å måtte avlyse hopprennet, men løsningen ble at arrangøren kjørte inn flere lass med høy og halm og la det ut på sletta.

Beste nasjon ble USA, som tok seks gullmedaljer. Norge tok tre gullmedaljer:

 Sonja Henie (kunstløp)
 Birger Ruud (70 m hopp)
 Johan Grøttumsbråten (kombinert)

Også på arrangørsiden var Norge godt representert. Av de tre tekniske delegater hadde Norge en representant; oberst og merittert skiløper Ingvald Smith-Kielland. Han satt også i både hovedjuryen og klagejuryen. I tillegg var Olaf Helset dommer i skihopp, mens Herman Kaier og C. Matheson var lengdedommere i skihopp.

Valg av vertsby
USAs olympiske komité hadde opsjon på å arrangere vinterlekene da de allerede var blitt tildelt sommerlekene for 1932. I tillegg til sju amerikanske søkerbyer, hadde Oslo i Norge og Montréal i Canada meldt sin interesse dersom USA skulle velge å ikke arrangere vinterlekene selv i 1932. 

Under den internasjonale olympiske komités 28. sesjon i Lausanne i Sveits 10. april 1929, ble Lake Placid valgt som arrangør av vinterlekene ved akklamasjon.

Resultater

Olympiske øvelser

  Bobsleigh
  Hurtigløp på skøyter

  Ishockey
  Kunstløp

 Nordiske grener:
  Kombinert

  Langrenn
  Skihopping

Demonstrasjonsgrener
 Hurtigløp på skøyter for kvinner
 Hundekjøring
 Curling

Medaljestatistikk

Deltakelse

Deltakerland

Program

Se også
 Liste over mestvinnende vinterolympiere
 Liste over norske mestvinnende vinterolympiere

Referanser

Kilder
  IOKs side om Vinter-OL 1932 
 Per Jorsett: 100 år med olympiske leker, 1996, ISBN 82-590-1681-8 (norsk flaggbærer)

 
Sport i New York (delstat)
Internasjonale mesterskap i USA